cyanic-selkie/wikianc huggingface dataset:
היילי סטיבנס
ביוגרפיה
סטיבנס ועמיתהּ קולין אלרד ממחוז הקונגרס ה-32 של טקסס, שניהם יוצאי ממשל אובמה, נבחרו לנשיאי מחזור חברי הקונגרס הדמוקרטים שנכנסו לתפקידם ב-2019. בקונגרס ה-116 של ארצות הברית חברה סטיבנס בוועדת החינוך והעבודה ובוועדת המדע, הטכנולוגיה והחלל.
בשלהי 2019 הצביעה בעד שני סעיפי ההדחה של דונלד טראמפ. ב-8 בפברואר 2020 הביעה סטיבנס תמיכה במועמדותו של ראש עיריית ניו יורק לשעבר מייקל בלומברג לנשיאות ארצות הברית.
חופמי מונגולי
חופמי מונגולי (אנג': שם מדעי: Charadrius mongolus), עוף ארוך רגליים ממשפחת החופמיים. העוף שייך לסוג ששמו המדעי הוא . שנגזר מלטינית, והוזכר בוולגטה של המאה הרביעית. בוולגטה הוא מתואר כעוף בצבע צהבהב. מקור המילה מיוונית עתיקה, kharadrios, ופירושו: עוף הנמצא בנקיקים ועמקי נהר (kharadra -  "הגיא"). ניתן למצוא את החופמי בגיאיות ועמקי נהר ביוון העתיקה. המילה mongolus בלטינית, מתארת את סוג העוף הספציפי הזה, ומתייחסת למוצאו ממונגוליה. כאשר ניתן לו השם, היה שטחה של מונגוליה גדול יותר מאשר שטחה היום.
בשנת 2002, הצטרפה מדינת ישראל להסכם אמנת CMS - אמנה בדבר שימורם של מינים נודדים של חיות בר (פורסם בכתבי אמנה מסי 949). באמנה זו מופיע גם החופמי המונגולי ברשימת בעלי החיים הראויים לשימור.
תיאור
החופמי המונגולי, בעל מבנה גוף ארוך ורגליים ארוכות וכן מקור ארוך.
אורך גופו: 17 - 19 ס"מ; מוטת כנפיו: 53 ס"מ; משקלו: כ-60 גרמים; גובהו מגיע עד ל-21 ס"מ.
צבע רגליו של החופמי המונגולי נוטה לשחור או אפור כהה. צבע המקור גם הוא שחור. צורת המקור קצרה יותר וקהה יותר בקצהו לעומת חופמי החוף. בכל המאפיינים הללו, מין זה דומה לחופמי החוף, פרט להבדלים קטנים.
באירופה, קשה מאוד להבדיל בין המינים השונים של סדרת החופמאים (חופמי החוף, חופמי עקום מקור, תמירון אוסטרלי ועוד). זאת מפני שלעיתים רחוקות נמצאים כל המינים יחד באותו הזמן והמקום. ההבדלים בין המינים השונים הם קטנים ובאים לידי ביטוי בצבע הגוף, ברגליים ובכנפיים, ולכן הקושי להבדיל ביניהם.
טקסונומיה
לחופמי המונגולי, חמישה תת-מינים הנחלקים לשתי קבוצות. המערביים (של מרכז אסיה) נקראים atriforns (שחור מצח) והמזרחיים נקראים mongolus. באנגלית, מכונים המינים המערביים בשם Lesser Sand Plover, והמינים המזרח אסייתיים מכונים Mongolian Plover.
התת-מינים הגדולים ממזרח אסיה C. m. mongolus ו-C. m. stegmanni מקבלים לפעמים מעמד של מינים נפרדים. אם הפיצול הטקסונומי מתקבל, הגדרתו של החופמי המונגולי הופכת ל-Charadrius atrifrons וכוללת בנוסף את שני הסוגים האחרים: atrifrons,pamirensis ו-schaeferi.
תפוצה
בעונת החורף, הוא נודד למרחקים ארוכים ושוהה בחופים, שבהם ניתן למצוא חול רב. החופמי המונגולי נודד דרומה, אל חופי מזרח ודרום אפריקה, המפרץ הפרסי ודרום אסיה. ואף אפשר היה למצוא אותו, ביבשת אוסטרליה. ישראל נמצאת מעט מצפון-מערב לנתיב הנדידה, ולכן הוא נחשב בארץ עוף מזדמן נדיר ביותר. גם באירופה המערבית נדיר מאוד לצפות במין הזה. למשל, בשנת 2003 נצפו רק שלושה פרטים מהמין הזה בבריטניה.
תזונה ותנועה
מזונו של החופמי המונגולי הוא חרקים, סרטנים ותולעים. כדי להשיג את המזון, הוא משתמש בטכניקה של ריצה-הפסקה - צועד צעדים קטנים עם עצירות קצרות, לא כמו חופמי החוף. הוא אינו מחפש את המזון באדמה בקצב קבוע ויציב, כמו שאר קבוצות ארוכי הרגליים (wader).
קריאת התעופה שלו היא סלסול חזק.
ג'ון ראלי מוט
ג'ון ראלי מוט (באנגלית: John Raleigh Mott; 25 במאי 1865 - 31 בינואר 1955) היה מטיף ומנהיג במשך שנים רבות מטעם ימק"א, ושימש מנהיג הפדרציה העולמית של הסטודנטים הנוצריים מ-1895 עד 1920.
מוט זכה בפרס נובל לשלום בשנת 1946 על עבודתו בהקמת ארגוני סטודנטים נוצריים פרוטסטנטים בינלאומיים וחיזוק פועלם לקידום השלום. מוט חלק את הפרס עם אמילי באלץ'. הוא גם כתב ספרים בנושאים שונים. הספר המפורסם ביותר שלו היה "האוונגליזציה של העולם בדור הזה", שמו הפך לסיסמה מיסיונרית בתחילת המאה ה-20.
ביוגרפיה
מוט נולד בליווינגסטון מנור, ניו יורק, סאליבן קאונטי, ניו יורק ב־25 במאי 1865. מוט נישא לליילה עדה וייט (1866–1952) ב-1891, ונולדו להם שני בנים ושתי בנות.
למוט ועמיתיו הוצע מעבר חופשי לטיטניק ב-1912 על ידי פקיד של "כוכב סטאר ליין" שהתעניין בעבודתם, אך הם סירבו ונסעו בספינה הצנועה יותר. כששמעו את החדשות אודות הטיטניק מניו יורק, השניים הביטו זה בזה ואמרו כי "לאל הטוב יש עבודה נוספת עבורנו". לאחר שסייר באירופה וקידם את השיח ואת שיתופי הפעולה בין הכנסיות השונות, נסע מוט לאסיה, שם, מאוקטובר 1912 עד מאי 1913, ערך סדרה של 18 כנסים אזוריים ולאומיים, כולל בציילון, הודו, בורמה, מלאיה, סין, קוריאה ויפן. הוא עבד גם עם רוברט הלואל גרדינר השלישי כדי לשמר את היחסים עם הכנסייה האורתודוקסית הרוסית, ועם הארכיבישוף טיכון לאחר המהפכה הרוסית. מ 1920 עד 1928, שימש מוט כיו"ר ה-World Student Christian Federation (אנ'). על עבודתו בקידום השלום, כמה היסטוריונים רואים בו את "המנהיג הנוצרי שהסע הכי הרבה ועורר הכי הרבה אימון".
מורשת וכתבי עת
עבודותיו של ג'ון ר. מוט שמורות בספריית בית הספר ייל דיוויניטי.
זואי קאזאן
זואי סוויקורד קאזאן (באנגלית: Zoe Swicord Kazan; נולדה ב-9 בספטמבר 1983) היא תסריטאית, מחזאית ושחקנית קולנוע וטלוויזיה אמריקאית. מוכרת בזכות תפקידיה בסרטים "זה מסובך", "שמחתודהעודבבקשה" ו"רובי ספרקס" ועל תפקידה במיני-סדרה "אוליב קיטרידג'" היא קיבלה מועמדות לפרס אמי לשחקנית משנה מצטיינת במיני-סדרה.
ביוגרפיה
קאזאן נולדה בלוס אנג'לס, קליפורניה שבארצות הברית למשפחה נוצרית ממוצא יווני, גרמני ואנגלי. הוריה הם זוג התסריטאים ניקולס קאזאן, מועמד פרס האוסקר על התסריט של "תהפוכות הגורל", ורובין סוויקורד, מועמדת פרס האוסקר על התסריט של "סיפורו המופלא של בנג'מין באטן". קאזאן היא נכדתו של הבמאי איליה קאזאן והמחזאית מולי קאזאן. זואי היא אחותה הבכורה של השחקנית מאיה קאזאן. היא למדה באוניברסיטת ייל.
קריירה
תפקידה הראשון כשחקנית היה בסרט העצמאי "בליעת חרבות וגברים רזים" משנת 2003. את דרכה כשחקנית משנה החלה בשנת 2007 בסרטים "עדות שבורה", "בעמק האלה" ו"לסגור מעגל". באותה שנה התארחה בפרק בסדרה "מדיום". בשנה שלאחר מכן הופיעה לצידו של לאונרדו דיקפריו וקייט וינסלט בדרמה של סם מנדס "חלון פנורמי". עוד בשנת 2008 השתתפה בסרט "אני ואורסון ולס" בכיכובו של זאק אפרון.
בשנת 2009 זכתה קאזאן לחשיפה בזכות תפקידה בקומדיה המצליחה "זה מסובך" בתור גאבי לצד מריל סטריפ וסטיב מרטין, וגם בסרט שהפיק בראד פיט "החיים האישיים של פיפה לי". ב-2010 הופיעה קאזאן בדרמה הקומית של ג'וש רדנור "שמחתודהעודבבקשה" לצידו ולצד מאלין אקרמן, במערבון "המשלחת של מיק" ובסדרת ה-HBO "משועמם עד מוות" בתור נינה חברתו של הסופר ג'ונתן אמס, המגולם על ידי ג'ייסון שוורצמן.
בשנת 2012 קיבלה קאזאן ביקורות מהללות ומועמדויות לפרס אינדפנדנט ספיריט ולפרס סאטורן על הופעתה בדרמה הרומנטית "רובי ספרקס" לצד פול דנו, קאזאן גם כתבה את התסריט לסרט. ב-2013 כיכבה בסרט הדרמה הקומית "האחות היפה" בתור שתי התאומות לצד ג'ייק ג'ונסון. בהמשך, כיכבה גם בקומדיה הרומנטית "אולי בכל זאת" לצידו של דניאל רדקליף.
בשנת 2014 שיחקה בסרט "בעינייך" לצד ג'ניפר גריי וניקי ריד. באותה שנה שיחקה במיני-סדרה "אוליב קיטרידג'" בתור דניס תיבדו, תפקיד אשר קיבלה עליו מועמדות לפרס אמי לשחקנית משנה מצטיינת במיני-סדרה או סרט טלוויזיה.
בשנת 2015 שיחקה בדרמה הקומית שהפיק ג'ורג' קלוני, "משברים בע"מ" לצידם של סנדרה בולוק, בילי בוב תורנטון, סקוט מק'ניירי ואנתוני מאקי. הסרט מבוסס על סרט דוקומנטרי משנת 2005.
בשנת 2016 שיחקה בתפקיד ראשי לצד אהרון דאגלס בסרט האימה "המפלצת", המספר על אם ובת שנתקעות בכביש נטוש ונאלצות להתעמת עם מפלצת אימתנית.
בשנת 2017 שיחקה בקומדיה הרומנטית "חולי אהבה" של הבמאי מייקל שוולטר. באותה שנה עלה במרכז לינקולן מחזה פרי עטה בשם "לאחר הפיצוץ".
בשנת 2018 השתתפה בסרטם של האחים כהן "הבלדה על באסטר סקראגס", ואף כתבה את התסריט לסרט "תמונה משפחתית" בשיתוף עם פול דנו.
בשנת 2020 שיחקה קאזאן במיני-סדרה של HBO "הקנוניה נגד אמריקה" בדמותה של אליזבת לוין; אשר מבוססת על ספרו של פיליפ רות - הקנוניה נגד אמריקה.
חיים אישיים
משנת 2007 קאזאן נמצאת בזוגיות עם השחקן פול דנו. לשניים נולדה בת, אלמה ביי, באוגוסט 2018.
אולכסנדר קוצ'ר
אולכסנדר מיקולאיוביץ' קוצ'ר (באוקראינית: Олекса́ндр Микола́йович Ку́чер; נולד ב-22 באוקטובר 1982 בקייב) הוא כדורגלן עבר אוקראיני ששיחק בעמדות המגן בקבוצת בליגת העל האוקראינית ובנבחרת אוקראינה. כיום מאמן קוצ'ר את קבוצת דניפרו-1 מהליגה האוקראינית.
קריירה
קוצ'ר החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה. בשנת 2000 עבר לקבוצה הבוגרת של ארסנל חרקוב. לאחר שתי עונות בארסנל עבר למטאלורג דונצק. באופן רשמי היה שחקן של מטאלורג במשך 3 שנים, אך בפועל הושאל בתקופה זו לשתי קבוצות: בננטס ירוואן הארמנית ולחרקוב האוקראינית. בשנת 2005 נמכר כרטיס השחקן שלו לקבוצת מטאליסט חרקוב. בתום עונה מוצלחת במדי מטאליסט, הציעה הנהלת קבוצת הצמרת האוקראינית שחטאר דונצק לקוצ'ר לעבור לשורותיה. מאז הוא שחקן קבוע בהרכב הקבוצה.
בעונת פתח בהרכב קבוצתו בניצחון 2-1 על ורדר ברמן בגמר גביע אופ"א.
ביוני 2017 תם חוזה של קוצ'ר עם שחטאר. שני הצדדים החליטו לא לחדש את ההסכם. קוצ'ר עזב את שחטאר ועבר לקבוצת קייסריספור מהליגה הטורקית. בשנת 2019 חזר לאוקראינה והצטרף לצוות השחקנים של קבוצת קרפטי לבוב. במרץ 2020 הודיע על פרישה ממשחק פעיל, אך בהמשך התחיל לשחק במטאל חרקוב.
נבחרת
בנבחרת הלאומית של אוקראינה משחק קוצ'ר מאז אוגוסט 2006. משחקו הראשון במדי הנבחרת היה משחק ידידות מול. היה בסגל נבחרת אוקראינה ליורו 2012 וליורו 2016. בשני הטורנירים שותף בכל משחקי הנבחרת.
יהושע הנגיד
רבי יהושע הנגיד (ה'ע' - ה'קט"ו; 1310–1355) היה נגיד בקהילה היהודית בקהיר, מצרים, דור חמישי לרמב"ם ונכדו של רבי דוד הנגיד.
קורות חייו
נולד במצרים בכ"ב באלול ה'ע (1310) לרבי אברהם שהיה אף הוא נגיד הקהילה היהודית. כמו אבותיו שימש במשרת הנגידות במצרים, ועל אף היותו הצעיר מבין אחיו, התמנה, כבר בגיל 24, לנגיד על יהודי מצרים במקום אביו רבי אברהם. באיגרות גניזה רבות שלוקטו על ידי ההיסטוריון שלמה דב גויטיין ניתן לראות שהיה מנהיג ורועה רוחני של יהודי מצרים והיה מסייע לנצרכים, כמו עניים, חולים, נוסעים ואחרים.
לפרנסתו עסק ברפואה, אך מתעודות גניזה הקשורות בשמו ניתן ללמוד שמצבו החומרי היה ירוד יחסית לאבותיו.
מלבד עיסוקו בצרכי הציבור היה גדול בתורה והשיב תשובות בהלכה. באחת האיגרות שנמצאו הוא מכונה "ראש ישיבתה של תורה". שמעו הלך למרחקים וחכמי דורו פנו אליו בשאלות הלכתיות ובבירור דברי הרמב"ם, סב סבו.
נפטר בשנת ה'קט"ו (1355) בגיל ארבעים וחמש.
רבי יהושע היה אחרון הנגידים ממשפחת הרמב"ם שישב במצרים, שכן בנו רבי דוד יורשו בנגידות עבר מסיבה לא ידועה לחלב, ובסוף ימיו השתקע בדמשק. כן היה לרבי יהושע אח בשם עובדיה שנפטר בצעירותו.
חיבור אלמסאיל
בשנת 1346 שלחו חכמי העיר עדן שבתימן, ובראשם רבי דוד עדני (בעל "מדרש הגדול"), לרבי אברהם למעלה ממאה קושיות וספקות בעניינים שונים בספר המצוות ובמשנה תורה לרמב"ם, ורבי יהושע השיב על שאלותיהם. רוב השאלות עוסקות בסתירות לכאורה בדברי הרמב"ם המצריכות עיון בנוסח המדויק של ספרי הרמב"ם שהיו מצויים בידי רבי יהושע הנגיד. ואכן, לא אחת מודיע רבי יהושע לשואלים כי הנוסח שבידיהם מוטעה והנוסח המדויק הוא זה שבידו.
את השאלות והתשובות הכניסו אנשי תימן לקובץ בשם "אלמסאיל" ("השאלות"). הקונטרס הועתק בכמה כתבי יד ותשובותיו מוזכרות פעמים רבות בכתבי חכמי תימן בדורות שלאחר מכן. אחד מחכמי תימן, רבי סעדיה עדני, העלה עמו את קובץ התשובות לצפת, ומשם נפוצו בין חכמי ארץ ישראל. אחד מהם הוא רבי יוסף קארו שהזכיר מספר תשובות בחיבורו אבקת רוכל וכן בכסף משנה על הרמב"ם, והוא מכנה אותו "הנגיד רבינו יהושע מבני בניו של רבינו". בשנת 1940 ליקט החוקר אברהם חיים פריימן את שרידי התשובות שנמצאו בכתבי יד ובספרי הראשונים, ומספרן עמד על שלושים וחמש. ב-1989 הוציא החוקר יהודה רצהבי את הקונטרס במלואו, על פי כתב יד יחיד, בצירוף הקדמה וחתימה של רבי יהושע.
Venice
Venice הוא אלבום הבכורה של הזמר האמריקאי אנדרסון פאאק. האלבום יצא לאור ב-28 באוקטובר 2014, על ידי חברות התקליטים סטיל ווד, OBE ואמפייר דיסטריביושן. אנדרסון פאאק הפיק את האלבום, לצד מפיקים מוזיקליים שונים, כגון לו_דף, די ג'יי נובאדי, DK דה פאנישר, מיקוס דה גאוד, קסלי גונזלס, טוקימונסטה, טה-קו; וכן מכיל הופעת אורח של סיר. האלבום נתמך על ידי שני סינגלים: "Drugs" ו-"Miss Right". האלבום גם מכיל נגינה של גיטרה מובילה של חוסה ריוס, גיטרה בס וגיטרה אקוסטית מקסלי גונזלס וקלידים מרון אוונט, כל חברי להקת הליווי, "הפרי נשיונלס".
סינגלים
הסינגל הראשון מתוך האלבום, "Drugs", יצא לאור ב-17 בינואר 2014. השיר הופק על ידי לו_דף.
הסינגל השני מתוך האלבום, "Miss Right", יצא לאור ב-14 באוקטובר 2014. השיר הופק על ידי אנדרסון פאאק עצמו.
הדום השומרון
הדום השומרון הוא אזור גאוגרפי בהרי השומרון, אשר כולל את הגבעות וההרים הנמוכים בדרום-מערב השומרון, סמוך למישור החוף, ומהווה כעין "שפלה" של הרי השומרון. האזור מכונה כך בשל היותו חבל ארץ הררי נמוך יחסית להרים שממזרח לו, כהדום הנמוך ביחס לכיסא. ייתכן שהאזור מוזכר במקרא בשם - שפלת הר ישראל.
נחלים
הנחל החשוב החוצה את הדום השומרון ממזרח למערב הוא נחל שילה.
דרכים
את הדום השומרון חוצה ממערב למזרח כביש חוצה בנימין, ובחלקו המערבי עובר כביש 6.
ישובים
במרכז הדום השומרון עובר הקו הירוק מדרום לצפון, והאזור כולל בחלקו המזרחי כפרים פלסטיניים והתנחלויות. המועצות האזוריות שחלק משטחן כלול בהדום השומרון הן מועצה אזורית חבל מודיעין ומועצה אזורית שומרון. היישובים החשובים הנמצאים בהדום השומרון כיום הם ראש העין בחלקה הגדול, אלעד ושוהם.
גאולוגיה
התנאים הטבעיים באזור זה, ובעיקר חלחול מהיר של מי גשמים בשל העדר שכבה אטימה, ומיעוט בקרקע פורייה, גרמו לצחיחותו היחסית בקשר לצומח לעומת סביבתו. על כן יש המכנים אותו "המדבר הקרסטי של דרום-מערב השומרון", על אף שכמות המשקעים באזור דומה לזו שבמישור החוף. בניגוד לגבעות שפלת יהודה שמדרום להדום השומרון, שעשויות מקירטון, גבעות והרי הדום השומרון עשויים מסלע גיר, הקשה יותר מקירטון, דבר שיוצר נוף הררי-גבעתי תלול יחסית לנוף הגבעות המתונות של שפלת יהודה. בנוסף ההבדלים במסלע יוצרים שבעוד בהדום השומרון ישנו מעבר חד למישור החוף, בשפלה יש מעבר מדורג. הנחלים בהדום השומרון יוצרים גאיות צרים, לעומת גאיות ועמקי הנחלים הרחבים שבשפלה. הבדל נוסף הוא, שבשל היותם של הרי יהודה עשויים מגיר לעומת השפלה העשויה מקירטון, ובשל היוצרותה של השפלה בתקופה אחרת מההר, ישנו הבדל וגבול ברור בינה להרי יהודה. בעוד אין גבול ברור בין הדום והרי השומרון, בשל היותם עשויים מגיר. הדום השומרון נבדל באופיו מהגבעות וההרים הנמוכים שבשוליו המערביים של השומרון שמצפון לנחל קנה, בשל העובדה שבעוד הם נחשבים חלק מקער שכם, הדום השומרון נחשב לשוליו הצפון מערביים של קמר רמאללה. בהדום השומרון מצויות מספר מערות קרסטיות, הבולטות שבהן הן מערת אוח ומערת תנשמת.
החי והצומח
צמחיית הדום השומרון עשבונית ברובה, עם מיעוט עצים. בהדום השומרון ישנו מפגש של בית הגידול הים-תיכוני, ובית הגידול המדברי. כאשר נציגיו של הצומח הים תיכוני הם אלונים קטנים, אלות מסטיק ומיני מטפסים. ונציגי הצומח המדברי הם שיזף השיח והאוג הקוצני. אין שטחים חקלאיים רבים בהדום השומרון. באזור אוכלוסייה גדולה של צבי ארץ-ישראלי. היערות הנטועים באזור הם יער נחשונים ויער קולה. בשל מיעוט ההתיישבות האורבנית היחסי בו, הדום השומרון נחשב כמסדרון אקולוגי המאפשר רצף של שטחים פתוחים מהשרון לשפלת יהודה, המשמש למעבר חיות בר, ובכך יוצר רצף העוקף ממזרח את האזור האורבני של גוש דן.
היסטוריה
במשך ההיסטוריה ההתיישבות בהדום השומרון הייתה דלילה לעומת שאר הרי השומרון שממזרח ולעומת המרזבה שבמישור החוף ממערב. הדום השומרון נכלל בנחלת שבט אפרים, ככל הנראה כולו. היישובים העתיקים הנמצאים בו כוללים את תל חדיד, תל נבלט, מגדל אפק ועזבת צרטה. חדיד ונבלט מוזכרות אף במקרא בספר נחמיה. חוקרים מזהים את אתר עזבת צרטה בצפון הדום השומרון, סמוך לראש העין, כאתר אבן העזר המוזכר בספר שמואל בהקשר למלחמת ישראל בפלשתים ובהקשר לשביית ארון הברית. במשך ההיסטוריה האזור היה ידוע כמקום המשמש למחצבות.
קישורים חיצוניים
סקר ציר הגבעות – מכון דשא
רצח נועה אייל
רצח נועה אייל הוא שמה של פרשיית אונס ורצח שהתרחשה ב-22 בפברואר 1998 בירושלים. הפשע פוענח על ידי משטרת ישראל בשנת 2014 לאחר 16 שנים שבהם למשטרה לא היה קצה חוט וזאת לנוכח שכלול בחינת סימני DNA שנאספו מגופת הקורבן. הרצח פוענח בעקבות פריצת דרך בתיק הרצח של ורדית בקרקנוט אשר נרצחה בשנת 1993 ביער אשתאול. צוות החקירה בתיק ורדית יזם פעולת חקירה לבדיקת אשר מטרתה לבדוק האם DNA של קרוב משפחתו של הרוצח נמצא במאגר המשטרתי. הבדיקה אשר לא הולידה תוצאות בתיק הרצח של בקרקנוט הביאה לתוצאות בתיק נועה אייל. במסגרת החקירה בתיק נועה אייל חוקרי היחידה דגמו חשודים.
הרצח
נועה אייל, נערה כבת שבע-עשרה משכונת רמות בירושלים, לא חזרה לביתה בליל 22 בפברואר 1998 לאחר בילוי לילי בעיר. באותו לילה אייל וחברהּ אלדד צפו בסרט בסינמטק ירושלים, ולאחר מכן צעדו לעבר כיכר הדוידקה. בשעה 23:45 לערך נפרדו השניים. אייל המתינה לאוטובוס האחרון בקו 36 המגיע לביתה בשכונת רמות, הצפוי להגיע בקירוב לחצות, אייל נותרה לחכות בתחנת האוטובוס. היא נראתה בפעם האחרונה בחיים בשעה 23:56, כשנכנסה למכונית לבנה מסוג "פורד אסקורט" (לימים לאחר פיענוח הרצח הוכח כי זה היה רכב רנו), כפי שהעיד אדם שנכח בתחנת האוטובוס יחד עם אייל טרם עלייתה לרכב. לפי עדותו של האדם שהמתין לאוטובוס עם אייל היו גם שני בחורים חרדים שהמתינו לאוטובוס, מכונית הרנו הלבנה המתינה בתחנה, לפי עדותו של האיש בחקירה אייל דיברה עם בעל הרכב, ואף ייתכן שהכירה אותו, לפי מה ששמע האדם בעדותו אמרה אייל לאדם שישב ברכב הרנו: "תחכה שהאוטובוס יגיע ותיסע אחריו" (כנראה לאחר ששאל אותה איך להגיע לאזור שכונת רמות), לאחר כשתי דקות נוספות שהמתינה בתחנה, החליטה אייל לעלות על הרכב, שתי דקות בלבד לפני הגעתו של האוטובוס האחרון לתחנה, שעליו הייתה צריכה לעלות. למחרת בשעה 19:15 נמצאה גופתה של אייל ביער רמות הסמוך לשכונת רמות, שכונת מגוריה, כשעליה מעיל, גרביים ונעליים בלבד, קשורה וכפותה בידיה, בצווארה, בפיה ובעיניה, ועל גופתה סימני אלימות קשים.
בפרטים מתוך הכרעת הדין שבית המשפט התיר לפרסם מתוארות נסיבות הרצח: "הנאשם הוביל את המנוחה ברכבו ליער רמות, הפשיט אותה מבגדיה, ביצע בה מעשה סדום בעודה נאבקת עמו, ובהמשך רצח אותה, בכך שרוצץ את גולגולתה באמצעות חפץ קהה."
החקירה ופענוח הרצח
המשטרה מינתה צוות חקירה. בידי החוקרים היו דגימות DNA שנאספו בזירת הרצח מגופתה ומבגדיה של אייל, מספר פיסות בד ועדות שנמסרה בה מספר הרכב של המכונית עליה עלתה.
הרצח לא פוענח במשך שש עשרה שנים על ידי המשטרה על אף המאמץ החקירתי. במאגר ה-DNA לא נמצאה התאמה, לא נמצא רכב שעונה לתיאור עד הראייה, ופרופיל פסיכולוגי של הרוצח שנבנה בעזרת קרימינולוגים שהובאו מחו"ל לא סייע בחקירה.
בשנת 1998 בוצע שחזור האונס והרצח של נועה אייל, בתוכנית הטלוויזיה "בשידור חוקר", דבר שלא העלה דברים חדשים, ולא קידם את חקירת המשטרה למציאת הרוצח.
המשטרה עקבה אחרי נחמני ואספה דגימת רוק שלו, אחרי שירק ברחוב. בבדיקת הדגימה נמצאה התאמה מלאה בין ה-DNA שלו לזה שנמצא בזירת הרצח. בנוסף בוצע איכון של המכשיר הסלולרי שלו במועד הרצח, ונמצא כי בליל הרצח היה במקום בו אייל עלתה לרכב. נבדקה שוב עדות שטרן ונמצא שמספר רכבו של נחמני שונה מזה שמסר עד הראייה בדיווח הראשוני שלו בשתי ספרות בלבד מתוך שבע, וכן נמצא שנחמני נהג לחבוש כובע קסקט כפי שהעיד עד הראיה בעדותו הראשונה. לאחר מכן נעצר נחמני שוב עד תום ההליכים והוגש נגדו כתב אישום.
המשטרה חקרה את נחמני לגבי הרצח, והוא הכחיש כל קשר לאייל.
בהמשך החקירה חברתו לשעבר של נחמני העידה שקיימו יחסי מין ביער רמות, בסתירה לטענתו כי מעולם לא היה במקום. גם אשתו של נחמני הכחישה פרט שמסר על אורחות חייו והסכימה להעיד בבית המשפט.
המשפט
משפטו של דניאל נחמני נפתח ב-2015. באוקטובר החל שלב ההוכחות במשפט. ביוני 2016 הסתיים שלב הצגת הראיות של התביעה.
ב-3 בינואר 2019 הורשע נחמני ברצח ובמעשה סדום, וזוכה מחמת הספק מעבירת אינוס. ב-29 באפריל 2019 גזר בית המשפט המחוזי על נחמני מאסר עולם על הרצח ועוד 16 שנים על מעשה סדום. כן חויב נחמני לשלם פיצוי כספי בסכום של 258 אלף ש"ח למשפחת הנרצחת. נחמני המשיך לטעון לחפותו והודיע כי יגיש ערעור לבית המשפט העליון, ובהמשך אותה שנה הגיש את ערעורו לבית המשפט. במוקד הערעור של נחמני הטענה כי המשטרה לא הייתה רשאית לערוך את ה"חיפוש המשפחתי" במאגר ה-DNA מבלי שניתנה לכך הסמכה מפורשת בחוק. לטענת הסנגורים, הרחבת ה"חיפוש המשפחתי" פוגעת בפרטיות קרובי משפחה של חשודים, מאחר שברגע שה-DNA של קרוב משפחה נכנס למאגר, הוא הופך אותם לחשודים פוטנציאליים. ב-18 במרץ 2021 דחה בית המשפט העליון את ערעורו של נחמני, והותיר את ההרשעה והעונש על כנם.
לימודים בישראל (אתר אינטרנט)
לימודים בישראל הוא אתר אינטרנט ישראלי, שהוקם בשנת 2000, ומשמש כפורטל בתחום החינוך וההשכלה בישראל.
אודות האתר
האתר "לימודים בישראל" הוקם על ידי ד"ר מוטי פרידמן מהמחלקה לחינוך יהודי ב, והחל לפעול בשנת 2000. האתר נותן הכוונה וייעוץ למבקשים לרכוש השכלה או מקצוע, בישראל ומחוצה לה. נכון ל-2022, האתר מנוהל על ידי חברה פרטית.
בצוות הפדגוגי של האתר נמצאות ד"ר ענת רפופורט, פסיכולוגית תעסוקתית, וד"ר תמר אמיר, המנהלת כעשרים שנה את המרכז לייעוץ לימודי של אוניברסיטת תל אביב.
האתר מפעיל גם ערוץ בפייסבוק וערוץ ביוטיוב.
ביוני 2022 הוחלף הדומיין של האתר, כחלק ממיתוג מחדש.
מבנה האתר ותכניו
באתר מצויים מספר מקורות מידע, ובהם:
דורון שנקר
דורון שנקר (נולד ב-25 ביולי 1954) הוא מוזיקאי ישראלי העוסק בתחומי הזמר העברי למעלה מ-40 שנה כמלחין, מעבד, פסנתרן ומפיק מוזיקלי.
ביוגרפיה
דורון שנקר נולד בחיפה וגדל בקריית שמונה. למד בתיכון המקומי ע"ש דנציגר ומאוחר יותר למד קולנוע וטלוויזיה באוניברסיטת תל אביב אבל עיקר עיסוקו הוא כמנצח, מעבד ופסנתרן בתחום המקהלות וחבורות הזמר בישראל. מנצח על מקהלות וחבורות זמר משנת 1988.
יוזם ומייסד עמותת מיל"ה - המרכז הישראלי למקהלות וחבורות זמר. יו"ר ומנכ"ל מיל"ה בשנים 1999–2012.
בוגר התוכנית לניהול תרבות ואמנות בפקולטה לניהול של אוניברסיטת תל אביב (להב) בשנת 2011.
בוגר קורס גישור – "גומא".
מוזיקה לסרטים בהלחנתו
שנקר נשוי לעורכת הסרטים טלי הלטר-שנקר. מתגורר במושב כפר מרדכי.
(It Goes Like) Nanana
"(It Goes Like) Nanana" הוא שיר של הדי ג'יי והמפיקה הדרום קוריאנית פגי גו, שיצא כסינגל מוביל מתוך אלבום הבכורה שלה ב-15 ביוני 2023. זהו הסינגל הראשון שלה שיצא תחת הוצאת חברת אקס-אל רקורדינגס.
רקע כללי
בהודעה לעיתונות הצהירה גו:.
אביעזר גולן
אביעזר גולן (17 ביולי 1922 - 20 במרץ 2001) היה סופר ועיתונאי ישראלי בעיתונים "ידיעות אחרונות", "חרות" ו"המשקיף". ספריו עסקו בעיקר בתחום המורשת הצבאית.
ביוגרפיה
גולן נולד בירושלים ב-1922 כאביעזר גולדשטיין לאורי גולדשטיין וחיה דבורה לבית סמוק. למד בבית הספר "תחכמוני" ובבית ספר תיכוני למסחר בתל אביב במקביל הצטרף לאצ"ל. ב-1939 התנדב גולן לצבא הבריטי שם שירת עד שיחרורו ב-1946. כאוהד התנועה הרוויזיוניסטית החל לעבוד בעיתון המשקיף ובמקביל גם בעיתון ידיעות אחרונות.
בתקופת המצור על ירושלים ערך גולן את ה"מקומון" הירושלמי "קול ירושלים" בשיתוף יצחק בן-דור. לאחר מלחמת העצמאות הצטרף לעיתון חירות ובמקביל חזר לעבוד ב"ידיעות אחרונות".
ב-1953 היה ממייסדי המושב תלמי מנשה שם גר עם משפחתו עד 1957.
ב-16 ביוני 1946 נשא לאשה את צפורה לבית בלומשטיין ולזוג בן בשם אמנון. ב-2001 שם קץ לחייו לאחר הידרדרות במצב בריאותו. נקבר בבית העלמין ירקון.
יום מנדלה
יום נלסון מנדלה הבינלאומי (או יום מנדלה) הוא יום בינלאומי שנתי לכבודו של נלסון מנדלה, הנחגג כל שנה ב-18 ביולי, יום הולדתו של מנדלה. היום הוכרז באופן רשמי על ידי האו"ם בנובמבר 2009, כאשר יום מנדלה הראשון של האו"ם התקיים ב-18 ביולי 2010. עם זאת, קבוצות אחרות החלו לחגוג את יום מנדלה ב-18 ביולי 2009.
911 (מוקד חירום)
9-1-1 הוא מספר הטלפון של מוקד חירום באמריקה הצפונית. כמו כל יתר מוקדי החירום בעולם מספר זה מיועד לשימוש רק במקרי חירום, והשימוש בו לכל מטרה אחרת (כגון ביצוע מתיחות) נחשב למעשה פשע ברשויות שיפוט מסוימות באמריקה הצפונית.
יום מנדלה
ב-27 באפריל 2009, הזמינו סדרת הקונצרטים 46664, וקרן נלסון מנדלה את הקהילה העולמית להצטרף אליהם בתמיכה לקיום יום מנדלה רשמי. יום מנדלה אינו יום חג כללי, אלא יום לכבוד מורשתו של נלסון מנדלה, נשיא דרום אפריקה לשעבר, והערכים שלו, דרך התנדבות ועבודות שירות.
יום מנדלה הוא יום קריאה לפעולה עולמי אשר מציין את הרעיון כי לכל אדם יש את הכוח לשנות את העולם, ואת היכולת להשפיע.
המסר של הקמפיין של יום מנדלה הוא: כדי לסמן את הציון העולמי הראשון של יום מנדלה ב-18 יולי 2009, יום הולדתו ה-91 של מנדלה, סדרת הקונצרטים 46664 וקרן נלסון מנדלה ארגנו סדרה של אירועים סדרה חינוכיים, תערוכת אומנות, גיוס כספים, ואירועי התנדבות שקדמו לקונצרט באולם המוזיקה רדיו סיטי ב-18 ביולי. בנובמבר 2009, העצרת הכללית של האו"ם הכריזה באופן רשמי על 18 ביולי כ"יום נלסון מנדלה הבינלאומי".
911 (מוקד חירום)
היסטוריה
ב-16 בפברואר 1968, בוצעה שיחת 9-1-1 הראשונה, מבית עיריית הייליוויל על ידי ראש מועצת מדינת אלבמה, ראנקין פייט, וחבר הקונגרס טום בוויל ענה לקריאה בתחנת המשטרה של העיר. מכשיר הטלפון שענה לקריאה הראשונה, מודל אדום בהיר, נמצא במוזיאון הייליוויל. העתק מדויק שלו עדיין בשימוש בתחנת המשטרה.
בולגארי
בולגארי (באנגלית: Bulgari, על אף שנכתב בצורה מסוגננת כ-BVLGARI) הוא בית אופנה איטלקי וחברה לייצור תכשיטים, שעונים ובשמים. החברה כיום מונה למעלה מ-300 חנויות ברחבי העולם.
היסטוריה
סוטירוס בולגאריוס החל את עבודתו כצורף תכשיטים בכפר קטן בו חי באפירוס. ב-1877 עזב כדי לנסות מקומות אחרים ובשנת 1881 הגיע לרומא שם לאחר שלוש שנים פתח את חנותו השנייה ברחוב ויה סיסטינה. לאחר מכן הוחלפה חנות הדגל של החברה לרחוב ויה קונדוטי בשנת 1905 עם עזרה משני בניו, קונסטנטיניו וג'ורג'יו.
במהלך מלחמת העולם השנייה החביאו קונסטנטיניו ואשתו שלוש נשים יהודיות זרות בביתם. על המעשה הזה הם קיבלו את התואר חסיד אומות העולם ב-31 בדצמבר 2003 בטקס שנערך במוזיאון יד ושם בירושלים. לאחר מותו של קונסטנטיניו בשנת 1966 עברה שליטת החברה לבנו ג'אני שהיה שותף יחד עם דודניתו מרינה.
בתור מנכ"ל החברה פתח ג'אני בתחילת שנות ה-70 חנויות ברחבי העולם במקומות מרכזיים כמו ניו יורק, ז'נבה, מונטה קרלו ופריז. בשנת 1987 התפטר מתפקידו ומכר את חלקו בחברה לאחיו ניקולה ופאולו. בתחילת שנות התשעים הוציאה החברה קו בשמים משלה על מנת להרחיב את מוצרי החברה מתכשיטים ושעונים.
ב-6 במרץ 2011 רכש תאגיד הענק LVMH את חברת בולגארי בסכום של 6.01 מיליארד דולר.
איוואן ריבר
איוואן רִיבָּר (בקרואטית: Ivan Ribar; 21 בינואר 1881 - 2 בפברואר 1968), פוליטיקאי יוגוסלבי ממוצא קרואטי, שהיה נשיא האספה הלאומית היוגוסלבית מ-29 בדצמבר 1945 עד 14 בינואר 1953.
חייו
ריבר נולד בווקמרניק והיה לעורך דין. הוא פנה לפוליטיקה והיה חבר בקואליציה הקרואטו-סרבית שבהמשך הייתה חלק מהמפלגה הדמוקרטית העצמאית. הוא נבחר לאספה הלאומית כנציג ג'קובו ובשנת 1919 נבחר לנשיא האספה החוקתית הראשונה של ממלכת יוגוסלביה. בשנת 1921 הוא היה במרכבה של אלכסנדר הראשון, מלך יוגוסלביה בעת שקומוניסט ניסה להתנקש בחיי המלך על ידי זריקת פצצה. המלך וריבר לא נפגעו.
משנת 1929 נודע כמתנגד של השלטון הדיקטטורי של המלך. בשנת 1936 הוא כתב מאמר נגד החוזה המתגבש בין ממלכת יוגוסלביה והוותיקן בגלל שראה בין סכנה להתגברות הפאשיזם. בעקבות זאת הוא הוחרם בידי הכנסייה.
במהלך מלחמת העולם השנייה עמד לצידו של יוסיפ ברוז טיטו. בנובמבר 1942 כשטיטו כינס את המועצה האנטי-פשיסטית הלאומית לשחרור יוגוסלביה, הועמד ריבר בראשה. בתחילת דצמבר 1943, כשטיטו הכריז על עצמו כראש ממשלת יוגוסלביה, הועמד ריבר בראש המדינה.
לאחר המלחמה נבחר בתחילת 1946 לתפקיד הייצוגי של נשיא האספה הלאומית, למרות שלא היה קומוניסט, אלא רק איש שמאל. בתפקידו ביצע תפקידים ייצוגיים כקבלת שגרירים והשתתפות בהלוויה של המלך ג'ורג' השישי, ולא היה לו כל השפעה.
לקראת סוף 1952 הוחלט על שינויים חוקתיים ביוגוסלביה ומעבר למשטר נשיאותי. בינואר 1953 נבחר טיטו על ידי שני בתי האספה הלאומית של הרפובליקה הפדרלית העממית של יוגוסלביה לנשיא יוגוסלביה וריבר פרש לגמלאות.
צרות בהייטק
צרות בהייטק הוא שמה של קהילת היי־טק ישראלית, הכוללת עמוד פייסבוק, שהגיע לכ-70,000 עוקבים בדצמבר 2021 וקבוצה סגורה להייטקיסטים בלבד, בשם "צרות בהייטק - הקבוצה", ולה כ-120 אלף חברים, נכון לינואר 2022. העמוד והקבוצה נוצרו על ידי ההייטקיסטים ארבל זינגר וערן יעקובוביץ. לקבוצה גם עמוד טוויטר ועמוד אינסטגרם, עם כ-3.5 אלפי עוקבים כל אחד. ערוץ תוכן נוסף של הקהילה הוא פודקאסט טכנולוגי, שעוסק באנשים המרכיבים את ההיי־טק הישראלי.
הקהילה
העמוד נוצר ב-2015, העמוד איגד סטטוסים הומוריסטיים מחיי המשרד של הייטקיסטים.
הקבוצה זכתה לסיקור בכלי התקשורת. בדצמבר 2021 נבחרה הקהילה במקום ה-9 בקטגוריית הייטק בדירוג אנשי השנה של "גלובס" לשנת 2021.
פודקאסט
במאי 2021 הוקם פודקאסט שעוסק באנשים המרכיבים את ההיי־טק הישראלי.
הפודקסט מארח מתכנתים, אנשי QA, מנהלי קמפיינים וחוקרי אבטחה, ועוסק בנושאים שונים הקשורים להיי־טק בישראל כגון למידה, קבלה לעבודה, שכר, איזון עבודה־חיים, פנסיה, שוויון מגדרי ושילוב מיעוטים.
בינואר 2022 זכה הפודקאסט במקום הראשון בקטגוריית ״פודקאסט ההייטק והפיתוח של השנה״ של מגזין גיקטיים לשנת 2021.
קסויס
קסויס (באנגלית: Xois , יוונית: Ξόις, הייתה עיר עתיקה וגדולה במידה ניכרת שהייתה ממוקמת בערך במרכז של הדלתא של הנילוס במצרים, ומזוהה כעיר חאסות (Khaset  או Sakha) ממצרים העתיקה.
היסטוריה
קסויס ישבה על אי שנוצר על ידי זרמי הנילוס: Sebennytic ו-Phatnitic. העיר הייתה שייכת לנום "חאסת", ומאוחר יותר הייתה בירת נום עצמאי, נום קסויס.
השושלת ה-14 כללה, על פי מנתון, 76 מלכים שחיו בקסויס. שושלת זו הקדימה את החיסקוס במהלך תקופת הביניים השנייה של מצרים העתיקה. מקומה המשוער של קסויס היה בין הביצות בדלתא של הנילוס, ויכלה להחזיק מעמד במהלך הכיבוש של הדלתא על ידי החיסקוס, או לאפשר פשרה עם הפולשים על ידי תשלום מס. השערה זו שפרעוני החיקסוס של השושלת ה-14 מלכו מקסויס, אינה נמצאת בקונצנזוס בקרב רוב החוקרים כיום שמאמינים שהשושלת ה-14 התבססה בעיר אווריס בדלתא המזרחית.
על פי כמה גאוגרפים, קסויס אמורה להיות Papremis של הרודוטוס (ii. 59, iii. 12). שמפוליון (l'Egypte sous les Pharaons, vol. ii. עמ'. 214) זיהה את קסויס בשרידי העיר המודרנית Sakkra, שהיא גרסה ערבית נרדפת של השם הקופטי Xeos ושל השם המצרי Skhoo (ניבור, "מסעות", vol. I. עמ'. 75). הדרך מדמיאט לממפיס עברה דרך קסויס.
המוזיאונים הקפיטוליניים
המוזיאונים הקפיטוליניים (באיטלקית: Musei Capitolini) הם מכלול של מוזיאונים לאמנות וארכאולוגיה הממוקמים סביב כיכר שעיצב מיכלאנג'לו על גבעת הקפיטולין ברומא החל ב-1536. ההיסטוריה של האוסף המוצג במוזיאונים מתחילה ביוזמה של האפיפיור סיקסטוס הרביעי בראשית כהונתו, שתרם לעיר רומא פסלי ארד עתיקים. המוזיאונים, שגרעין האוסף שלהם הוצג לראשונה בשנת 1734, מכילים כמה מיצירות האמנות הידועות של האמנות האיטלקית. בין המוצגים: פסל מרקוס אורליוס, פסלו המונומנטלי של הקיסר קונסטנטינוס, פסל "הזאבה הקפיטולינית", וכן ציורים מאת קאראווג'ו, טיציאן ועוד. המוזיאונים מופעלים על ידי עיריית רומא. המוזיאונים הקפיטוליניים הם בין אוספי האמנות הראשונים הפתוחים לציבור הרחב.
היסטוריה
בשנת 1471 תרם האפיפיור סיקסטוס הרביעי את אוסף פסלי הברונזה הרומיים שלו לטובת העיר רומא. הפסלים, בהם פסל הראש של קונסטנטין, "שולף הקוץ" ו"הגאלי הגוסס", ששוכנו עד אז בארמון הלטראנו, הועברו אל חזית בניין ה"פאלאצו דיי קונסרבטורי" (Palazzo dei Conservatori), במרכזה של רומא ההיסטורית.
המתחם המוזיאוני הוא הרחבה ופיתוח של בניה מימי הביניים, שהיא כשלעצמה נבנתה על אתר המקדשים העתיקים לשילוש הקפיטוליני: יופיטר, יוּנוֹ ומינרווה. שׂרידי מקדש יופיטר ושחזור מודרני שלו מוצגים במוזיאון עצמו.
במחצית השנייה של המאה ה-16 נרכשה קבוצה גדולה של פסלים בעקבות החלטתו של האפיפיור פיוס החמישי "להיפטר" מיצירות אמנות פגניות שהיו ברשות הוותיקן. בשנת 1654 נסתיימה בניתו של "הארמון החדש" (Palazzo Nuovo). מבנה זה, העתיק את החזית של פלאצו דיי קונסרבטורי, ויצר מבנה סימטרי לכיכר.
המבנים
המוזיאונים הקפיטולניים מובנים משלוש מבנים עיקריים סביב כיכר קמפידולּיו (Campidoglio) ומוזיאון מתחת לקרקע (תחת הכיכר).
שלוש המבנים הראשיים:
פלאצו סנאטוריו (Palazzo Senatorio)
נבנה במאות 12–13. בעת העתיקה עמד במקום הבניין שזכה במחקר לכינוי טאבולאריום, שייתכן ששימש כארכיב של המדינה הרומית, וכיום הוא משמש את עיריית רומא. כפי שמעיד שמו, הוא שימש בעת בנייתו את הסנאט של העיר. בזמן אפיפיור בוניפציוס התשעי, נוספו מגדלים למבנה שהפך למבצר. מיכלאנג'לו עיצב את המדרגות הנוספות מבחוץ.
הגלריה תחת הקרקע נבנתה ב-1930, שמקשרת את הפלאזות של הקפיטוליני. בגלריה התת-קרקעית מוצגות שאריות של מבנים מהעת העתיקה. עיקר התערוכה בגלריה הוא אפיגרפי, ומובא בה מבחר כתובות אבן ממיטב האוסף של המוזיאון, המציגות בפני הקהל היבטים שונים של התרבות ואורח החיים ברומא הקיסרית, כולל שׂפה, משפט, משׂחקים, חיילים, אריסטוקרטיה רומית והנדסת כבישים.
טאבולאריום
מבנה זה הוקם ונחנך על ידי קווינטוס לוטאטיוס קאטולוס בשנה 78 לפני הספירה. המבנה זכה לכינוי טאבולאריום בעקבות השערה מחקרית מקובלת, לפיה שימש כטאבולאריום, כלומר הארכיון הראשי בשלהי התקופה הרפובליקנית ובתקופה הקיסרית, עד לשקיעת הקיסרות המערבית. אז כעתה נשקף מהמבנה נוף אל הפורום רומאנום, גבעת הפלטין והדרך הקדושה (Via Sacra).
פלאצו דֵיִ קונסרבטורי (Palazzo dei Conservatori)
מבנה זה, שעוצב על ידי מיכלאנג'לו ונבנה באמצע המאה ה-16, היה במקורו מקום מושבו של חבר שלושה פקידים – הקונסרבטורי – שעמדו בראש הממשל האזרחי של הקומונה של רומא מראשית המאה ה-13 עד המחצית השנייה של המאה ה-19. מיכלאנג'לו הוסיף את המדרגה הפילסטרית בסגנון קורינתי. בנוסף על כך, החלק הקדמי של המבנה עוצב שוב על ידי גיאוקומו פורטא.
המבנה מכיל בעיקר יצירות פיסול רומיות, מעט יצירות יווניות ואגף קטן של אמנות מצרית.
המבנה מחולק לשלוש קומות. הקומה הראשונה שומשה כמשרדים לשופטי שלום בזמנו, והכילה את חדר הדיונים של המועצה. בנוסף לכך, בקומה הראשונה מציגה את פסלי ארד שנתרמו על ידי האפיפיור סיקסטוס הרביעי. הקומה השנייה מכילה מספר פסלים מפורסמים, בינם ברוטוס הקפיטוליני והפסל המפורסם של הזאבה הקפיטולינית, מיניקה את רומולוס ורימוס.
הקומה השלישית של המוזיאון מכילה גלריית אומנות, הנחשבת כגלריית הציורים העממית העתיקה ביותר, כמו גם חדר המציג מטבעות עתיקים (קבינט המטבעות). חדר זה נבנה בשנת 1872, ומכיל מטבעות, מדליות, תכשיטים וצורפות. ייסוד החלק הנוּמִיסְמָטִי במוזיאון הקפיטוליני קשור לירושה שהשאיר לודוויקו סתנזאני, שכללה 9251 מטבעות שונים ממרכז אירופה ואסיה הקטנה בנוסף לאבנים יקרים ונדירים.
אוסף המטבעות הוכפל כשנה לאחר מכן, בזכות תרומה של אוגוסטו קסטיאני, שהיה אז מנהל המוזיאון. עם השנים נוספו לאוסף אלפי מטבעות שנמצאו בחפירות ארכאולוגיות בעיר, או נתרמו על ידי אספנים פרטיים.
מבנה פלאצו של נובו (Nouvou)
החלק החדש ביותר של צביר המוזיאונים נבנה במאה ה17. חלקו הקדמי תואם במראהו את החזית של הפלצו די קונסרבטורי. פסלו של מרקוס אורליוס הניצב מול חזית הבניין, הוא עותק מודרני. המקור, שעמד בעבר בלב הככר, נמצא כיום בתוך המוזיאון, כדי להגן עליו מנזקי הסביבה והתיירות.
פרסומים
המוזיאונים עורכים ומפרסמים מחקרים:
1891 בארצות הברית
1891 בארצות הברית הייתה השנה בה חגגה ארצות הברית 115 שנה מיום היווסדה.
מצעד הדאנס הבריטי (2010–2019)
ערך זה עוסק במצעדי הפזמונים הבריטיים השבועיים "UK Dance Chart" שנערכו מאז שנת 2010.
מצעד הדאנס הבריטי מתעדכן מדי שבוע על ידי חברת המצעדים הרשמית. במצעד משוקללים נתוני המכירות בבריטניה (על גבי תקליטורים פיזיים ושל קובצי מוזיקה דיגיטליים) ונתוני זמן האוויר שמקבל הסינגל בתחנות הרדיו הבריטיות.
סינגלים שהגיעו למקום הראשון במצעד הדאנס הבריטי בעשור השני של המאה ה-21
♪  – סינגל הדאנס הנמכר ביותר בממלכה המאוחדת באותה השנה
2010
להקת ההיפ הופ האמריקנית בלאק אייד פיז כיכבו בפסגת המצעד במשך הזמן הרב ביותר בשנת 2011 – הסינגל "(The Time (Dirty Bit" כיכב במקום הראשון במצעד במשך שבעה שבועות (זהו הסיגל שכיכב בפסגת המצעד במשך מספר השבועות הרב ביותר) והסינגל "Rock That Body" כיכב בפסגת המצעד במשך שבוע.
2011
הזמרת מברבדוס ריהאנה כיכבה בפסגת המצעד במשך הזמן הרב ביותר בשנת 2011 – הסינגל "We Found Love" כיכב במקום הראשון במצעד במשך 11 שבועות (הוא גם הסינגל שכיכב במשך הזמן הרב ביותר בצמרת הפסגה) והסינגל " כיכב במקום הראשון במצעד במשך 4 שבועות לא רצופים.
2012
דייוויד גטה וסיה פרלר כיכבו בפסגת המצעד במשך הזמן הרב ביותר במהלך שנת 2012 – הסינגל "" כיכב במקום הראשון במצעד במשך תשעה שבועות לא רצופים והסינגל כיכב בפסגת המצעד במשך שבוע.
שני הסינגלים שדורגו במקום הראשון במשך כמות הזמן המרבית במהלך שנת 2012 היו הסינגל "" והסינגל "Feel the Love" מאת רודימנטאל וג'ון ניומן.
ניק אברסמן
ניקולס אברסמן ויסונסין (באנגלית: Nicholas Eversman Wisonsin; נולד ב-15 בפברואר 1986) הוא שחקן קולנוע וטלוויזיה אמריקאי, המוכר מתפקידו בתור מייקל וינסטון בסדרת המסתורין "היעלמות" (2012) של רשת ABC, בתור טובי טאקר בסרט "מתוייגת" (2015) ובשל תפקידו בתור ג'ון בראון ג'וניור ( אנ') במיני-סדרה "ציפור אלוהים שבשמים" (2020).
ביוגרפיה
אברסמן נולד ב-15 בפברואר 1986 במדיסון, ויסקונסין. אביו ממוצא גרמני ואמו ממוצא אמריקאי, גרמני, אנגלי וסקוטי-אירי.
בגיל 21 עבר אברסמן ללוס אנג'לס, ובין עבודותיו הראשונות הייתה להתחפש לשרימפס ענק במרכז קניות.
קריירה
בשנת 2016 ביצע הופעת אורח כליאם ג'ונס השני בדרמת הפנטזיה "עד עצם היום הזה".
בשנת 2020 גילם את ג'ון בראון ג'וניור ( אנ') במיני-סדרה "ציפור אלוהים שבשמים" ברשת שואוטיים, המבוססת על הרומן משנת 2013 באותו שם שכתב ג'יימס מקברייד. הסדרה נוצרה והופקה על ידי אית'ן הוק שגם מגלם את ג'ון בראון.
חיים אישיים
בשנת 2008 נישא לאמילי נוגיד. במאי 2015 נולדה בתם הבכורה, לורליי; ובשנת 2017, נולד בנם השני, לוקאס.
Halloween III: Season of the Witch
Halloween III: Season of the Witch (בעברית: ליל המסכות III: עונת המכשפה) הוא פסקול מאת ג'ון קרפנטר ואלן האוארט, של סרט האימה האמריקאי "ליל המסכות III: עונת המכשפה", משנת 1982. מהדורת יום השנה ה-25 המורחבת של הפסקול יצאה לאור בשנת 2007, על ידי חברת התקליטים אלן האוורט אינקפורד.
רקפת גינסברג
רקפת גינסברג (נולדה ב-1969) היא מנכ"לית התנועה המסורתית בישראל ויו"ר מרכז ייעוץ לאישה, פעילה לשינוי חברתי ובעלת הכשרה כעובדת סוציאלית.
ביוגרפיה
גינסברג נולדה וגדלה בפתח תקווה, למדה בתיכון אחד העם. בעלת תואר ראשון ושני בעבודה סוציאלית מאוניברסיטת תל אביב.
ב-1995 הקימה גינסברג שרות סוציאלי לאזרחים עובדי צה"ל, אותו ניהלה עד לשנת 2001.
בין השנים 2006–2008, שימשה שליחה של הסוכנות היהודית במילווקי.
הייתה לאישה הראשונה לכהן כמנכ"לית בתנועה המסורתית בישראל, עם מינויה לתפקיד בשנת 2020.
פעילותה והשקפתה
גישתה של גינסברג היא כי "אמונה היא החיים עם חוסר ודאות". כמו כן, היא דוגלת בשיח ישיר עם הציבור ועשייה תוך שיתוף ועבודה קהילתית.
ברקע הקמת ממשלת ישראל השלושים ושש, התראיינה גינסברג בהסכת 'כיוון הרוח' מבית כאן, בהגשת בני טיטלבוים. בפרק נדונה ההשפעה הצפויה לקואליציה בה חבר רב רפורמי, וכן עמדו בשידור על הפער הקיים לעיתים בשיח הישראלי בין המונח מסורתיים לבין התנועה המסורתית, ועל השינוי המיוחל לתפילה שווה בכותל המערבי. בפרק השני בהסכת עסקו השניים בהיעדר נציגות חרדית בממשלה, ובאפשרות להכרה בגיור שאינו אורתודוקסי.
הרחבת הגיור בישראל
בינואר 2021 פורסם בגלובס טור דעה של גינסברג, ובו היא שטחה את משנתה באשר להליך הגיור. בין הדברים שאמרה: "אסור לנו, יהודים מסוגים שונים: מסורתיים, רפורמים ועל כל המגוון היהודי ישראלי הפורח בארץ - ליישר קו עם מיעוט קיצוני המבקש להכפיף גיור אחיד, אורתודוקסי, במסווה של "ממלכתי" על כולם. מדהים איך ציבור השומר על זכויותיו לבדלנות חינוכית כמיעוט תחת טענת ה"מגוון" מסרב לקבל את אותה טענה ממש. את הכשל הלוגי והמוסרי הזה יש לפרק, ובמהרה."
עם פסיקת בג"ץ במרץ 2021 כי המדינה תכיר בגיור רפורמי או קונסרבטיבי, התראיינה גינסברג ב-103FM, שם אמרה בין היתר כי "קיימת יותר מדרך אחת להיות יהודים". בהמשך הראיון התייחסה גינסברג לסוגיית הציונות בקרב זרמי היהדות השונים: "מאז ומעולם וגם בארצות הברית, ילדים מתפללים על שיבתם לציון. הם ציונים ושותפים בבניית מדינתנו". ראיון נוסף של גינסברג באותה העת התקיים בתוכניתם של לירון וילנסקי ויעקב ברדוגו בגל"צ, בין היתר הצרה על הימנעות ממשלות ישראל מקבלת החלטה בסוגיה.
פתיחות כלפי זרמי יהדות שונים
באוגוסט 2021 נפגשה גינסברג עם הרב האורתודוקסי אליעזר מלמד. הפגישה התקיימה ברקע ניסיון של גורמים קיצוניים להשליט הפרדה מגדרית ברחבה השווניות בכותל בליל תשעה באב באותה השנה.
כחודש קודם התראיינה גינסברג בעניין זה אצל יעל דן וכן אצל רזי ברקאי בגל"צ. בין היתר קוראת גינסברג להעדפת דיאלוג ושיח על פני מלחמה על זכויות בסיסיות בבית המשפט.
חיים אישיים
נשואה לאריאל ואמא לשלושה בנים, מתגוררת בראש העין.
חבר של פעם
חבר של פעם הוא סינגל ראשון מתוך האלבום ניסים שקופים של הזמרת-יוצרת הישראלית ריטה, שיצא לאור ב-19 ביוני 2017.
רקע
בצאת הסינגל סיפרה ריטה על השיר: "המילים של 'חבר של פעם' מספרות על שני חברים אשר החיים לקחו אותם רחוק אחד מהשני, מההוויה של נעוריהם ואולי גם קצת מעצמם", מוסיפה ריטה. "זהו שיר געגועים לתקופה בה היינו פשוטים ותמימים יותר ולאנשים משמעותיים בחיינו, שגם אם אינם אתנו בחיי היום יום, חיים בתוכנו".
ביקורות
ביקורת חיובית נוספת הגיעה מצד דודי פטימר: "השיר...הוא שיר אמצע-הדרך (עם נגיעות קאנטרי) בו ריטה מנסה להישמע רלוונטי ועכשווית (שרה אפילו על אינסטגרם). היא אמנם לא מבטאת בשיר את יכולותיה הווקאליות הגדולות במלוא עוצמתן ולא גורמת למאזין להאמין שהיא מזדהה באמת עם הטקסט והמילים, אך ריטה היא ריטה והביצוע מלטף ונעים במיינסטרים שמציג ריטה "חדשה" המנסה להישאר רעננה".
ביקורת חיובית נוספת הגיעה מצד שי להב: ""חבר של פעם" הוא שיר יפה במיוחד, אולי מפני שהוא לא מנסה להציע בכוח נחמה ואפילו מדבר על רגשות "שליליים" כמו החמצה וגעגוע".
גלן רובינסון השלישי
גלן אלן רובינסון השלישי (באנגלית: Glenn Alan Robinson III; נולד ב-8 בינואר 1994) הוא כדורסלן אמריקאי המשחק בקבוצת סקרמנטו קינגס מליגת ה-NBA, בעמדות הסמול פורוורד והקלע. בנו של שחקן העבר גלן רובינסון.
מינסוטה טימברוולבס
בדראפט ה-NBA 2014 נלקח רובינסון על ידי מינסוטה טימברוולבס, בבחירה ה-40. ב-25 משחקיו בקבוצה מיעט לשחק וקלע 1.2 נקודות בממוצע למשחק בלבד, בטרם שוחרר ב-5 במרץ 2015.
פילדלפיה 76'
מיד לאחר שחרורו ממינסוטה חתם רובינסון על חוזה בפילדלפיה 76'. עד לסיום העונה קלע 4.4 נקודות למשחק עבור פילדלפיה.
דטרויט פיסטונס
ביולי 2018 חתם על חוזה בדטרויט פיסטונס, ובעונתו היחידה במדיה קלע 4.2 נקודות בממוצע למשחק.
גולדן סטייט ווריורס
לקראת עונת חתם על חוזה בגולדן סטייט ווריורס.
סקרמנטו קינגס
לקראת עונת חתם רובינסון על חוזה בסקרמנטו קינגס.
פונקציית התפלגות מצטברת אמפירית
בסטטיסטיקה, פונקציית התפלגות מצטברת אמפירית היא פונקציה שמחושבת מתוך מדגם ונועדה לאמוד את פונקציית ההתפלגות המצטברת של משתני המדגם. פונקציה זו היא פונקציית מדרגות מונוטונית לא יורדת. משמאל לערך המדגם הנמוך ביותר היא שווה ל-0. מימין לערך המדגם הגבוה ביותר, היא שווה ל-1. בכל ערך מדגם היא גדלה ב-\frac{1}{n}, כאשר n הוא גודל המדגם.
לפי משפט גליוונקו-קנטלי, ההתפלגות האמפירית מתכנסת כמעט בוודאות באופן אחיד להתפלגות משתני המדגם.
הגדרה
נתון מדגם מקרי של משתנים מקריים שווי התפלגות ובלתי תלויים,. פונקציית ההתפלגות המצטברת האמפירית של המדגם מוגדרת באמצעות,
כאשר הפונקציה המציינת מחושבת באופן הבא,
תכונות האומד
עבור כל נקודה x, כל אחד מהמשתנים המקריים מתפלג ברנולי עם פרמטר, ולכן הסכום שלהם הוא משתנה מקרי בינומי,.
מכאן ניתן לחשב את התוחלת ואת השונות של. האומד הוא אומד חסר הטיה של \ F(x), כלומר, . השונות היא,.
לפי החוק החזק של המספרים הגדולים, מתכנס כמעט בוודאות ל-\ F(x) ולכן הוא אומד עקיב.
לפי משפט גליוונקו-קנטלי, מתכנס כמעט בוודאות ל-\ F(x), באופן אחיד על הממשיים. כלומר,.
1890 בארצות הברית
1890 בארצות הברית הייתה השנה בה חגגה ארצות הברית 114 שנה מיום היווסדה.
ראדו דראגושין
ראדו מאתיי דראגושין (ברומנית: Radu Matei Drăgușin; נולד ב-3 בפברואר 2002 בבוקרשט שברומניה) הוא כדורגלן רומני המשחק בעמדת הבלם בקבוצת גנואה.
קריירת מועדונים
דראגושין נולד בבוקרשט שברומניה ושיחק במספר מחלקות נוער מקומיות. בשנת 2018 עבר למחלקת הנוער של יובנטוס מהסרייה א'. ב-2 בדצמבר 2020 ערך דראגושין את הופעת הבכורה שלו בקבוצה הבוגרת של המועדון, כשהחליף את מריך דמיראל בניצחון 0–3 על דינמו קייב במסגרת שלב הבתים של ליגת האלופות לעונת 2020/2021. ב-13 בדצמבר הוא ערך את הופעת הבכורה שלו בסרייה א', כשהחליף את מתייס דה ליכט בניצחון 1–3 על גנואה במסגרת המחזור ה-11 בליגה לעונת 2020/2021. זו הייתה הופעתו היחידה בעונה זו.
ב-31 באוגוסט 2021 הושאל לסמפדוריה לעונה אחת. ב-22 באוקטובר ערך את הופעתו הבכורה בקבוצה בניצחון 1–2 על ספציה. במדי סמפדוריה שיחק 14 הופעות בכל המסגרות.
ב-31 בינואר 2022 הסתיימה ההשאלה בטרם עת והושאל לסלרניטנה עד לסוף העונה.
קריירה בינלאומית
ב-25 במרץ 2022 ערך את הופעת הבכורה שלו בנבחרת רומניה הבוגרת, בהפסד 0–1 לנבחרת יוון במשחק ידידות.
יום האחדות
יום האחדות הוא יוזמה של משפחותיהם של שלושת הנערים שנחטפו ב-2014 ושל ראש עיריית ירושלים לשעבר, ח"כ ניר ברקת. יוזמה זו מצוינת החל משנת 2015 כחלק מתגובת הציבור הישראלי לחטיפתם של שלושת הנערים בקיץ 2014. במסגרת אירועי יום זה נערך מדי שנה טקס בבית הנשיא ובו מחולק פרס ירושלים לאחדות ישראל, אשר נועד להעלות על נס ארגונים ויחידים, בישראל ובעולם.
יום האחדות הוא למעשה פרויקט הנצחה שבאמצעותו מבקשות משפחות יפרח, שער ופרנקל להנציח את זיכרון הנערים ובמקביל להזכיר לחברה הישראלית את תחושת האחדות ששררה בה לאחר אירוע החטיפה, תוך שאיפה לשמר אחדות זו גם בשגרה, בתקווה שהיא תהפוך למושג בלתי נפרד ממרקם החיים של החברה הישראלית.
משואת האחדות
לאור פעילותן הנמרצת למען אחדות נבחרו אימהות שלושת הנערים להשיא משואה ביום העצמאות ה-71 למדינת ישראל. בנימוקי הוועדה נכתב:
שינג'ו
שִׂינְג'וּ (בסינית: 新竹市) היא עיר פרובינציאלית בפרובינציית טאיוואן במדינת טאיוואן. העיר נמצאת בצפון האי טאיוואן והיא גובלת במחוז שינג'ו בצפון ובמזרח, במחוז מיאולי בדרום ובמצר טאיוואן במערב. על פי מפקד האוכלוסין משנת 2020 התגוררו בעיר 499,468 תושבים.
היסטוריה
ההתיישבות באזור קיימת לכל הפחות מהמאה ה-17. האזור היה ידוע אז בשם ג'וּצְ'ייֵן (竹塹) והוא היה מיושב על ידי בני שבט טאוקס, משבטי הילידים בטאיוואן. ב-1875, במהלך השלטון של שושלת צ'ינג בטאיוואן, השם שונה לשינג'ו.
במסגרת הסכם שימונוסקי ב-1895 שינג'ו, כמו יתר טאיוואן, הועברה לשליטת האימפריה היפנית ושמה שונה לשינצ'יקו. ב-1920 שינצ'יקו קיבלה מעמד של עיירה, וב-1930 היא קיבלה מעמד של עיר.
ב-1945, לאחר מלחמת העולם השנייה האי הוחזר לידי הרפובליקה הסינית. בהמשך אותה שנה שם העיר הושב לשינג'ו והיא קיבלה מעמד של עיר פרובינציאלית.
ממשל
מבחינה מנהלית שינג'ו מחולקת ל-3 נפות (בסינית: 區): הנפה המזרחית (東區), הנפה הצפונית (北區) ונפת שְׂיָאנְגְשָׁאן (香山區). כל אחת מהנפות מחולקת לתת-נפות עירוניות (בסינית: 里). הנפה הצפונית היא המרכז השלטוני של העיר.
כלכלה
כלכלת העיר מסתמכת בעיקר על תעשייה. בעיר נמצא הפארק המדעי והתעשייתי שינג'ו (新竹科學工業園區), בו נמצאים מתקנים של 360 חברות היי-טק.
חינוך
בעיר נמצאות מספר אוניברסיטאות, בהן אוניברסיטת ג'יאו טונג הלאומית (國立交通大學), אוניברסיטת צִ'ינְגְחְווָה הלאומית (國立清華大學) ואוניברסיטת ג'ונְגְחְווָה (中華大學).
בלת'זר גטי
פול בלת'זר גטי (באנגלית: Paul Balthazar Getty; נולד ב-22 בינואר 1975) הוא שחקן קולנוע וטלוויזיה ומוזיקאי אמריקאי. התפרסם בסדרות "אחים ואחיות" ו"זהות בדויה" ובסרטים "כביש אבוד" ו"תחנה 49".
ביוגרפיה
גטי נולד בטרזאנה שבלוס אנג'לס לג'יזל מרטין גטי ולג'ון פול גטי השלישי. אמו הייתה מהגרת גרמנייה. גטי הוא נינו של טייקון הנפט ז'אן פול גטי שהוערך תקופה מסוימת כאדם העשיר בעולם. גדל בסן פרנסיסקו ונשלח ללמוד בבית הספר הפרטי "גורדונסטאון" שבצפון סקוטלנד. לגטי הייתה אחות למחצה מנישואיה הראשונים של אימו והוריו התגרשו כאשר היה בן 18.
קולנוע
גטי החל את הקריירה שלו בתור שחקן בגיל 12 בעיבוד הקולנועי השני לרומן "בעל זבוב" בתפקיד קולונל ראלף ובמערבון "אקדוחנים צעירים 2" בתור הנער טום הופ וליארד חברו של הפושע הידוע לשמצה בילי הנער (אמיליו אסטבז).
גטי המשיך את הקו האלים של תפקידיו גם בדרמת הפשע " להיכן שהיום יוביל אותך" בתור הנער המכור לסמים והאלים ג'יי הקטן. סרט בו דווקא שיחק בתור קורבן היה בסרט הפשע המציאותי של אוליבר סטון "רוצחים מלידה" בו הופיע גטי בתור המכונאי אותו רוצחת מלודי נוקס (ג'ולייט לואיס) בחלק הראשון של העלילה. ב-1993 שיחק גטי בתפקיד הראשי בסרטו הראשון של פול האגיס "אדום חם".
גטי זכה להשתתף בשובר קופות לראשונה ב-1995, " השופט" בתפקיד ניית'ן אולמאייר. בשנה שלאחר מכן שיחק בדרמה של רידלי סקוט "ים של חברים" בתור הנער טוד ג'ונסטון שיוצא להפלגת קיץ תחת רב החובל כריסטופר שלדון (ג'ף ברידג'ס). תפקידו בסרט תרם לליהוק למותחן המסורבל של דייוויד לינץ', "כביש אבוד", בו גילם גטי את תפקידו המפורסם ביותר המכונאי הצעיר פיט דייטון המסתבך עם היפהפייה המסתורית אליס וויקפילד (פטרישה ארקט) ועם הגנגסטר מר אדי (רוברט לוג'יה).
ב-2002 שיחק בדרמת הפשע "קלף פראי" בהפקתו של מרטין סקורסזה בתור סוחר ההרואין ג'ימי "פוקאטס". ב-2004 התפרסם גטי בדרמה המרגשת "תחנה 49" בתור כבאי מחלקת העיר בולטימור ריי גוקווין. ב-2005 שיחק בתפקיד הראשי בפרויקט האימה המשותף של בן אפלק, מאט דיימון ווס קרייבן "חגיגה רצחנית".
טלוויזיה
גטי הופיע בעונה החמישית והאחרונה בסדרה הבדיונית המצליחה " זהות בדויה" בדמותו של הסוכן תומאס גרייס שמחליף את הסוכן מייקל ווהן (מייקל ורטן) במשימותיו עם סידני בריסטו (ג'ניפר גארנר). משנת 2006 עד לימים אלה משחק גטי בדרמה המשפחתית "אחים ואחיות" בתפקיד טומי ווקר הסמנכ"ל של חברת "אוהאי פודס".
חיים אישיים
גטי לומד קבלה תחת הרב שרגא ברג. ב-2010 נחת בישראל לביקור במרכז הקבלה שבירושלים.
שדים (אלבום)
שדים הוא האלבום השני של להקת הרוק הישראלית "איפה הילד?". האלבום הוקלט ויצא בשנת 1994 והפיקו אותו חיים שמש ויובל שפריר.
לקריאה נוספת
זה מתוסבך: חמי רודנר חוזר לשירים של "השדים"
אנפה גדולת-מקור
אנפה גדולת-מקור (שם מדעי: Ardea sumatrana) היא מין של עוף מהסוג אנפה שבמשפחת האנפתיים החיה בדרום-מזרח אסיה, גינאה החדשה ובאוסטרליה. היא דומה לאנפה ארגמנית המצויה בישראל אך גדולה מעט וכהה יותר.
האנפה מגיעה לגובה 115 ס"מ ושוקלת על 2.6 קילוגרם. היא בעלת נוצות סגולות ומעט כהות, אך החזה מכיל כמה נוצות לבנות. היא בעלת מקור ארוך בצבע אפור-כחול ובעלת רגליים דקות וארוכות עם קרומי שחייה. הצוואר ארוך ומוטה לאחור בעת התעופה. לאנפות יש הבדלים קטנים בין הזוויגים.
האנפה חיה ברחבי החופים, השוניות, האיים הקטנים והמפרצונים וכן הביצות וגדות נהרות באזורים הטרופיים של דרום-מזרח אסיה, גינאה החדשה וצפון אוסטרליה. רק לעיתים נדירות היא תתרחק מהים. היא מהלכת בחופים בקבוצות וממתינה לדגים קטנים או יצורי מים אחרים שיימצאו בטווח תקיפה של מקורה המהיר והחד.
עם הגב
"עם הגב" הוא שיר שהוקלט על ידי הזמרת-יוצרת הישראלית עלמה זהר. הוא יצא לאור ב-4 באפריל 2008, על ידי חברות התקליטים לב העולם הפקות ולב גרופ מדיה, כסינגל המוביל מתוך אלבום הבכורה שלה, דברי (2008). את השיר כתבה והלחינה זהר להפקה של אסי איילון, שהיה אחראי על הפקת שאר השירים מתוך האלבום.
השיר הגיע למקום העשירי במצעד העברי השבועי של רשת ג'.